ประกาศมหาวิทยาลัยเทคโนโลยีพระจอมเกล้าธนบุรีประกาศมหาวิทยาลัยเทคโนโลยีพระจอมเกล้าธนบุรีเรื่องครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยเทคโนโลยีพระจอมเกล้าธนบุรีพ.ศ. ๒๕๔๔[๑] อาศัยอำนาจตามความในมาตรา ๑๘ (๒) และมาตรา ๕๘แห่งพระราชบัญญัติมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๑สภามหาวิทยาลัยเทคโนโลยีพระจอมเกล้าธนบุรี ในคราวประชุมครั้งที่ ๓๓ วันที่ ๑๙กรกฎาคม พ.ศ. ๒๕๔๔ จึงมีมติให้ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศมหาวิทยาลัยเทคโนโลยีพระจอมเกล้าธนบุรีเรื่อง ครุยประจำตำแหน่ง ครุยวิทยฐานะและเข็มวิทยฐานะของมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๔ข้อ ๒ประกาศนี้ใช้บังคับตั้งแต่วันถัดจากวันประกาศเป็นต้นไปข้อ ๓ ในประกาศนี้มหาวิทยาลัย หมายความว่ามหาวิทยาลัยเทคโนโลยีพระจอมเกล้าธนบุรีนายกสภามหาวิทยาลัย หมายความว่านายกสภามหาวิทยาลัยเทคโนโลยีพระจอมเกล้าธนบุรีอุปนายกสภามหาวิทยาลัย หมายความว่าอุปนายกสภามหาวิทยาลัยเทคโนโลยีพระจอมเกล้าธนบุรีกรรมการสภามหาวิทยาลัย หมายความว่ากรรมการสภามหาวิทยาลัยเทคโนโลยีพระจอมเกล้าธนบุรีคณาจารย์มหาวิทยาลัย หมายความว่าข้าราชการตำแหน่งวิชาการ/พนักงานมหาวิทยาลัยเทคโนโลยีพระจอมเกล้าธนบุรีกลุ่มวิชาชีพตำแหน่งวิชาการตามข้อบังคับมหาวิทยาลัยเทคโนโลยีพระจอมเกล้าธนบุรีว่าด้วยการบริหารงานบุคคล พ.ศ. ๒๕๔๑ข้อ ๔ ให้กำหนดลักษณะ ชนิด ประเภทและส่วนประกอบของครุยประจำตำแหน่ง นายกสภามหาวิทยาลัย อุปนายกสภามหาวิทยาลัยกรรมการสภามหาวิทยาลัย และคณาจารย์ของมหาวิทยาลัยเทคโนโลยีพระจอมเกล้าธนบุรีดังนี้๔.๑ คณาจารย์มหาวิทยาลัยเป็นเสื้อคลุมผ้าทึบสีแดงเข้มผ่าอกตลอดมีสำรดรอบขอบพื้นสำรดทำด้วยกำมะหยี่สีดำกว้าง ๑๐ เซนติเมตร ขอบนอกมีแถบทองทาบกว้าง ๑ เซนติเมตรเว้นระยะ ๑ เซนติเมตร มีแถบทองทาบกว้าง ๑ เซนติเมตร เว้นระยะ ๔ เซนติเมตรมีแถบทองทาบกว้าง ๑ เซนติเมตร เว้นระยะ ๑ เซนติเมตร ขอบในมีแถบทองทาบกว้าง ๑เซนติเมตร มีตรามหาวิทยาลัยทำด้วยโลหะชุบทองสูง ๔ เซนติเมตรติดบนสำรดด้านหน้าอกทั้งสองข้าง และมีสำรดรอบแขน ๔สำรดโดยมีระยะห่างระหว่างสำรดเท่ากัน ดังนี้(ก) ต้นแขน เหนือศอก และใต้ศอก มีสำรดรอบแขนพื้นสำรดทำด้วยกำมะหยี่สีดำกว้าง ๘ เซนติเมตร ขอบนอกมีแถบทองทาบกว้าง ๑ เซนติเมตรเว้นระยะ ๑ เซนติเมตร มีแถบทองทาบกว้าง ๑ เซนติเมตร เว้นระยะ ๒ เซนติเมตรมีแถบทองทาบกว้าง ๑ เซนติเมตร เว้นระยะ ๑ เซนติเมตร ขอบในมีแถบทองทาบกว้าง ๑เซนติเมตร(ข) ปลายแขนมีสำรดรอบขอบปลายแขนเช่นเดียวกับสำรดรอบขอบเสื้อ๔.๒ กรรมการสภามหาวิทยาลัยเช่นเดียวกับคณาจารย์มหาวิทยาลัยเว้นแต่มีแพรจีบสีขาวที่บ่าทั้งสองข้าง๔.๓ กรรมการสภามหาวิทยาลัยโดยตำแหน่งเฉพาะผู้ดำรงตำแหน่งอธิการบดี เช่นเดียวกับคณาจารย์มหาวิทยาลัยเว้นแต่มีสายสร้อยทำด้วยโลหะชุบทองมีแพรจีบสีแดงทับสายสร้อยที่บ่าทั้งสองข้างและมีตรามหาวิทยาลัยประดับอยู่ที่กึ่งกลางสายสร้อย๔.๔ อุปนายกสภามหาวิทยาลัยเช่นเดียวกับกรรมการสภามหาวิทยาลัยโดยตำแหน่งตาม ๔.๓เว้นแต่แพรจีบที่บ่าทั้งสองข้างเป็นสีขาว๔.๕ นายกสภามหาวิทยาลัย เช่นเดียวกับอุปนายกสภามหาวิทยาลัยเว้นแต่ตรามหาวิทยาลัยต้องประดับอยู่ห่างจากกึ่งกลางสายสร้อยลงมา ๑ เซนติเมตรข้อ ๕ ให้กำหนดลักษณะ ชนิด ประเภทและส่วนประกอบของครุยวิทยฐานะของมหาวิทยาลัยเทคโนโลยีพระจอมเกล้าธนบุรี ดังนี้๕.๑ ครุยดุษฎีบัณฑิต เป็นเสื้อคลุมผ้าทึบ สีแดงเข้มผ่าอกตลอด มีสำรดรอบขอบ พื้นสำรดทำด้วยสักหลาดสีดำกว้าง ๑๐ เซนติเมตรเว้นระยะขอบนอก ๐.๕ เซนติเมตร มีแถบทองทาบกว้าง ๑.๕ เซนติเมตร เว้นระยะ ๑เซนติเมตร มีแถบทองทาบกว้าง ๔ เซนติเมตร เว้นระยะ ๑ เซนติเมตร มีแถบทองทาบกว้าง๑.๕ เซนติเมตร เว้นระยะขอบใน ๐.๕ เซนติเมตร มีตรามหาวิทยาลัยทำด้วยโลหะชุบทองสูง ๔เซนติเมตร ติดบนสำรดด้านหน้าอกทั้งสองข้างและมีสำรดรอบแขน ดังนี้(ก) ต้นแขน มีสำรดรอบแขน พื้นสำรดทำด้วยสักหลาดสีดำกว้าง๕.๕ เซนติเมตร เว้นระยะขอบล่าง ๐.๕ เซนติเมตร มีแถบทองทาบกว้าง ๔ เซนติเมตรเว้นระยะขอบบน ๑ เซนติเมตร(ข) กลางแขน มีสำรดรอบแขน พื้นสำรดทำด้วยสักหลาดสีดำกว้าง๗.๕ เซนติเมตร เว้นระยะขอบล่าง ๐.๕ เซนติเมตร มีแถบทองทาบกว้าง ๔ เซนติเมตรเว้นระยะ ๑ เซนติเมตร มีแถบทองทาบกว้าง ๑.๕ เซนติเมตร เว้นระยะขอบบน ๐.๕ เซนติเมตร(ค) ปลายแขน มีสำรดรอบขอบปลายแขนพื้นสำรดทำด้วยสักหลาดสีดำกว้าง ๑๐ เซนติเมตร เว้นระยะขอบล่าง ๐.๕ เซนติเมตรมีแถบทองทาบกว้าง ๑.๕ เซนติเมตร เว้นระยะ ๑ เซนติเมตร มีแถบทองทาบกว้าง ๔เซนติเมตร เว้นระยะ ๑ เซนติเมตร มีแถบทองทาบกว้าง ๑.๕ เซนติเมตร เว้นระยะขอบบน ๐.๕เซนติเมตร๕.๒ ครุยมหาบัณฑิต เช่นเดียวกับครุยดุษฎีบัณฑิตเว้นแต่ไม่มีสำรดที่ต้นแขน๕.๓ ครุยประกาศนียบัตรบัณฑิต เช่นเดียวกับครุยมหาบัณฑิต เว้นแต่กลางแขนมีสำรดรอบแขนพื้นสำรดทำด้วยสักหลาดสีดำกว้าง ๕ เซนติเมตร เว้นระยะขอบล่าง ๐.๕ เซนติเมตรมีแถบทองทาบกว้าง ๔ เซนติเมตร เว้นระยะขอบบน ๐.๕ เซนติเมตร๕.๔ ครุยบัณฑิตเช่นเดียวกับครุยมหาบัณฑิตเว้นแต่ไม่มีสำรดที่กลางแขนข้อ ๖เข็มวิทยฐานะของมหาวิทยาลัยเทคโนโลยีพระจอมเกล้าธนบุรีมีลักษณะเป็นรูปตราพระมหามงกุฎทำด้วยโลหะชุบทองสูง๕ เซนติเมตร กว้าง ๓ เซนติเมตร ภายใต้พระมหามงกุฎเป็นแผ่นทึบ ด้านหน้ามีเลข ๔ดุนนูน ด้านหลังจารึกเลขประจำรุ่น เลขทะเบียน ชื่อตัว ชื่อสกุล อักษรย่อชื่อปริญญาและปีการศึกษาที่ได้ปริญญาข้อ ๗ ให้มหาวิทยาลัยเทคโนโลยีพระจอมเกล้าธนบุรีจัดทำครุยประจำตำแหน่งนายกสภามหาวิทยาลัย อุปนายกสภามหาวิทยาลัย กรรมการสภามหาวิทยาลัยคณาจารย์มหาวิทยาลัย ครุยวิทยฐานะและเข็มวิทยฐานะ ตามประกาศฉบับนี้ไว้เป็นตัวอย่างข้อ ๘ ให้อธิการบดีเป็นผู้รักษาการตามประกาศนี้ประกาศ ณ วันที่ ๒๐ กรกฎาคม พ.ศ. ๒๕๔๔พารณ อิศรเสนา ณ อยุธยานายกสภามหาวิทยาลัยเทคโนโลยีพระจอมเกล้าธนบุรีวิภา/ผู้จัดทำ๑๗มกราคม ๒๕๕๔[๑] ราชกิจจานุเบกษาเล่ม ๑๑๙/ตอนที่๓๔ ง/หน้า ๓๓/๒๕ เมษายน ๒๕๔๕